Die Woordeboek van die Afrikaanse Taal (WAT) sluit vanjaar sy 90ste bestaansjaar af met die bekendstelling van die loodsprojek vir die nuwe aanlyn WAT. Luidens 'n mediaverklaring wat deur die WAT uitgereik is, kan enigieen tot 27 Desember na die loodsprojek gaan kyk by www.woordeboek.co.za Tik bloot wat in as gebruikersnaam én wagwoord.
Nou goed. Dit is maar net as iemand wat nou nie toegang het tot die WAT nie, miskien 'n woord wil naslaan. Ek weet byvoorbeeld nie of "Moderne Hebreeus" of "Iwriet" die naam van 'n artikel moet wees nie: nou sien ek Iwriet is net soos die Duitse Ivrit die benaming vir Moderne Hebreeus, hoewel, ironies genoeg, Ivrit in die Hebreeuse taal daadwerklik na sowel die Oud- as Nieuhebreeus verwys. Vreemde wêreld.
Ek weet ook Jcwf sukkel om blommename in Afrikaans te vind; nou kan hy tydelik die WAT gebruik. Hy het nog 6 dae oor (minus 7 tot 9 ure verskil van Deelstaat (South?) Carolina). Wanneer hy in die yskoue Amerika aan sy kalkoen weglê, gedenk hy in die sneeubedekte wêreld aan die blombedekte Afrikavasteland.
Die HAT is nie alwetend nie, ook nie die Verklarende Afrikaanse Woordeboek nie. Die WAT het toegang tot elke liewe dialektiese Afrikaanse woord tot SKOOI-. En die voorbeelde en aanhalings is 'n bonus. Totdat die universiteit my kraantjie toedraai, het ek nog toegang tot die WAT, andersins nie. Maar daar is wel diegene, veral ons Duitsers (soos JCIV) en die Kosmopoliet/FransmanFranssprekende-wat-Engels-geword-het (Voyageur) en die Nederlander-wat-homself-in-die-Nuwe-Wêreld-tussen-Yanks-bevind-en-na-Afrikaans-en-Nederlands-uitgehonger-is (Jcwf) in ver, vêr lande, wat nie toegang tot enige Afrikaanse woordeboek het nie. Ek dink nie eens Oesjaar het toegang tot die WAT nie. Nou ja, jy kan 'n CD of DVD bestel, of soos Winstonza R5000,00 neersit om jou naam (met goeie reg!) te verewig (en in die proses toegang kry vir 5 jaar), of jy kan leergebinde boeke aankoop wat die oomblik verouder wanneer hierdie ekstra gewig jou boekrak begin buig na benede (MAAR: slegs die boeke het fonetiese transkripsie!). Of jy kan 'n X-bedrag per annum neersit om per selfoon of internet toegang te kry tot die nuutste bywerkings en toevoegings (reken nou krag, datakoste ensomeer in), sodat jy nie 'n roltassie saam met jou moet sleep op die O.R. Tambo nie. En boete hoef te betaal vir die 20 kg plus nie (of is dit al minder? Ek moet gaan vlieg!) Suidpunt (kontak) 13:21, 21 Desember 2016 (UTC)
Oesjaar is te arm vir 'n WAT en ek is in elk geval nie 'n taalkundige nie! Makliker om die Wiki-gemeenskap te pla! In elk geval, ek lees nie meer woordeboeke nie, die storielyn is te voorspelbaar.... Groete! Oesjaar (kontak) 06:25, 22 Desember 2016 (UTC)
Is die WAT 'n nuttige bron vir hierdie goeters? Ja, soms, maar net as ander bronne moet jy vergelyk en uiteindelik 'n keuse maak. En hulle inligtings is natuurlik taalkundig en nie botanies nie. Dit val ook op dat plantjies uit Europa beter verteenwoordig is as die reusagtige eie flora. Ek troos my met die gedagte dat prins Hendrik (Wilhemina se man) dieselfde keuses gemaak het. Die naam paardenbloem (en Afrikaans perdeblom) is deur hom uitgekies in sy boekie oor Nederlandse plantjies. Dit was net een naam van talle name wat daarvoor gebruik is. Nou sê iedereen paardenbloem...
┌────────────────────────────────────────────────────────────────────────────────────────────────────┘ Ek wou u nog gewaarsku het: in Afrikaans spreek baie mense (ek ingesluit!) baie keer name uit vir verskillende plante wat nie dieselfde oorsprong het nie. Vir 'n Nederlander en Duitser en Engelsman wat 'n afsonderlike naam vir elke liewe spyker op die skip het, is dit hoogs verwarrend. Nou het jy 'n omvattende naam vir iets soos drie, vier, twintig verskillende spesies sonder enige verwantskap. En tipies, om nou nie aanstoot te gee nie, is almal reg, en almal verkeerd. En ons vorder geen aks nie. My moer: 'n krismisroos kan nou of die Europese struik wees, of 'n hibiskussoort. Moenie eens die woord noemnoem opsoek nie. 'n Hele volk het die klok hoor lui, maar weet nie waar die bel hang nie: iemand hoor 'n naam van 'n spesifieke plantsoort in 'n spesifieke area in 'n spesifieke mikroklimaat, vind die naam eenvoudig mooi en gee dieselfde etiket vir 'n duisend ander plante. Dan kan niemand verstaan waarom die Boererate nie wou werk nie. Diegene wat gou genoeg die gevaar insien, vertaal die name klakkeloos uit Engels. Klakkeloos word so in die WAT aangegee: Op die gebied van die vaktaal sal Afrikaans vir nog baie jare 'n vertaaltaal bly maar nie in die sin dat Engels klakkeloos oorgesit moet word nie (G.J. Labuscagne in M.S. du Buisson: Wonder, 1959, 167). God, bewaar ons tog van die luiheid en onkunde!
Nou kan mens jou goed indink hoe wonderlik hierdie nivellering by die akademie inwerk: want nou wil hulle mos Afrikaans oopmaak vir die hoofsaaklik ongeletterdes wat nie 'n bloue duit omgee oor spesifisering of die wetenskaplikheid nie. 'n Postmoderne stem gee vir die randfigure. En hierdie randfigure leef gewoonlik in 'n baie eng klein wêreldjie van 1 km radius wat maar bestaan uit hoeveel skeppies Unilever Omo-waspoeier aangekoop moet word. Dit is nou encomium moriae op sy beste.
Nee. Taal is wat taal doen. Dis nie Wikipedia se opdrag nog se reg om dit probeer teen te hou nie. Ons het net die verantwoordelikheid om ons eie taalgebruik so goed as moontlik te versorg. Om taal te skep is net verantwoord indien ons min ander keuse het nie. Ons is 'n ensiklopedie, nie 'n taalsuiweringsorgaan nie. Jcwf (kontak) 15:13, 27 Desember 2016 (UTC)
Ek stem saam met Jcwf. Ek sal 'n bietjie verder gaan, as dit nodig is om 'n woord te skep moet die skepper ook die woord met 'n nota regverdig. (Sien, byvoorbeeld, die artikel Sonwyser). Martinvl (kontak) 16:04, 27 Desember 2016 (UTC)
Lyk my die "Internet Archive" (bless their souls) het dit in hulle argief. Jy sal nie die argiewe se soekfunksie kan gebruik nie (dis nou 'n statiese argief), maar as jy 'n ou skakel het wat nou gebreek is, behoort dit nog te werk as jy dit in die "Wayback machine" sit. Kyk byvoorbeel hier: https://web-beta.archive.org/web/*/http://koerantargiewe.media24.com Dit wys dat hulle verskeie kere die voorblad geargiveer het. Jy kan 'n ander skakel (na a spesifieke artikel) daar inplak en sien of dit geargiveer is. Hoop dit help. JCBrand (kontak)